Aquest mòdul de Webmin permet gestionar la configuració d'usuaris i grups en múltiples servidors d'un clúster des d'una sola interfície. És similar al mòdul d'Usuaris i Grups, però amb la capacitat d'executar la major part de funcions (com la creació, actualització i supressió) d'usuaris en molts servidors Webmin amb una sola operació.

La part superior de la pàgina principal sota la capçalera de Servidors Gestionats llista altres servidors Webmin els usuaris i grups dels quals estan gestionats per aquest mòdul. Per afegir un servidor a la llista, primer l'has d'afegir al mòdul de Servidors Webmin, amb un nom d'usuari i una contrasenya especificats per entrar al Webmin d'aquest servidor. Llavors, podràs seleccionar el servidor de la llista del costat del botó Afegeix Servidor .

Quan s'afegeix un servidor, el mòdul comprovarà que està utilitzant el mateix format de fitxer d'usuaris que aquest servidor, i llavors en descarregarà la llista de tots els usuaris i grups per fer-ne un cau local. Un servidor que sempre apareix a la llista d'aquells disponibles per afegir és 'aquest servidor', de manera que puguis gestionar els usuaris localment i en múltiples servidors remots des d'una sola interfície.

Mentre hi hagi almenys una icona sota Servidors Gestionats, pots utilitzar els formularis Busca usuaris i Busca Grups per buscar usuaris i grups a tots els servidors, i els botons Afegeix Usuari i Afegeix Grup per afegir-los a tots els servidors. El botó Sincronitza es pot utilitzar per crear automàticament qualsevol usuari que existeixi en alguns servidors del clúster, però no en d'altres.